Diari Oficial de la Generalitat Valenciana


Sumari del DOGV 5430, del 17-01-2007 (2006/14002)

ORDRE d'1 de desembre de 2006, de la Conselleria d'Economia, Hisenda i Ocupació, de modificació de fitxers amb dades de caràcter personal: "Sinistralitat laboral. Registre de comunicats d'accidents laborals i de malalties professionals".
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/12/01/(2)/dof/vci/html**

### Dades del document

Número de DOGV
:   5430

Data del DOGV
:   17-01-2007

Secció del DOGV
:   I. DISPOSICIONS GENERALS - SIN SUBSECCIÓN ESPECÍFICA

Número del document
:   2006/14797


Data del document
:   01-12-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * base de dades
    * dades personals
    * legislació
    * administració regional

L'Ordre de 20 de juliol de 1994, de la Conselleria d'Administració Pública, va regular els fitxers de tractament automatitzat de dades de caràcter personal existents, fins a eixa data, en la Generalitat Valenciana, entre els quals s'incloïa el fitxer denominat "Sinistralitat laboral".
Posteriorment, l'Ordre de 15 de juny de 2004, de la Conselleria d'Economia, Hisenda i Ocupació, de creació i regulació de fitxers amb dades de caràcter personal, va actualitzar la situació dels fitxers inclosos en l'àmbit de les competències actuals de la conselleria, regulant el fitxer "Sinistralitat laboral. Registre de comunicats d'accidents laborals i de malalties professionals" en el seu annex, apartat B.8.
En l'actualitat, enfront de la necessitat que s'efectuen actuacions no previstes en el moment en què es va regular el fitxer, cal modificar la descripció de les finalitats i dels usos previstos per a les dades que hi conté.
L'article 20.2 de la Llei Orgànica 15/1999, de 13 de desembre, de Protecció de Dades de Caràcter Personal disposa en l'apartat primer que la modificació dels fitxers que contenen dades de caràcter personal de les administracions públiques només es podrà fer per mitjà de disposició general publicada en el diari oficial corresponent. En l'apartat segon regula quin ha de ser el contingut d'eixa disposició general.
Per tot això i d'acord amb el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat, que disposa que serà la conselleria competent en la matèria la que aprove la disposició general de creació del fitxer que conté dades de caràcter personal.
I d'acord amb el que establix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià
ORDENE
Article 1
1. Que es modifique els fitxer "Sinistralitat laboral. Registre de comunicats d'accidents laborals i de malalties professionals" i s'aprove el seu nou contingut que serà, d'ara endavant, el que consta en l'annex d'esta ordre.
2. Com a conseqüència d'això es modifica l'apartat B.8 de l'annex de l'Ordre de 15 de juny de 2004, de la Conselleria d'Economia, Hisenda i Ocupació, de creació i regulació de fitxers amb dades de caràcter personal pel contingut de l'annex d'esta ordre.
Article 2
El titular de l'òrgan responsable del fitxer que continga dades de caràcter personal adoptarà les mesures de gestió i organització que siguen necessàries, assegurant, en tot cas, la confidencialitat, seguretat i integritat de les dades, així com les encaminades a fer efectives les garanties, els drets i les obligacions reconeguts en la Llei Orgànica 15/1999, i les seues normes de desplegament, de manera que els fitxers s'usen per a les finalitats per a les quals van ser recollides, que són les que es concreten en la present ordre, i pel personal degudament autoritzat.
Article 3
L'exercici dels drets d'accés, rectificació i cancel·lació de les dades de caràcter personal continguts en el fitxer per part de les persones físiques titulars d'eixes dades s'exercirà, si és el cas, davant de l'òrgan referit en l'annex.
DISPOSICIÓ FINAL
La present ordre entrarà en vigor l'endemà de la publicació en el Diari Oficial de la Generalitat.
València, 1 de desembre de 2006
El conseller d'Economia, Hisenda i Ocupació,
GERARDO CAMPS DEVESA


Còpia Permalink ELI